
Zadeva: izobraževalni seminarji

POMEMBNO OBVESTILO

vsem  
SODNIKOM in KLUBOM
Čeprav se Pravila in predpisi ITTF v zadnji sezoni niso pomembno spremenili, bo Odbor združenja sodnikov pri NTZS ponovno izvajal seminarje za vse kategorije sodnikov. Namen seminarjev je, da uresničimo sklepe Skupščine NTZS in predloga Tehnične komisije, Lige odbora in Odbora združenja sodnikov za dosledno upoštevanje Pravilnika o sistemu tekmovanj in Pravilnika o organizaciji tekmovanj NTZS. Vsi klubi, ki so prijavili sodnike za sezono 2009/2010 tako za sojenje na ligaških tekmovanjih kot tudi na drugih turnirjih bodo po seminarjih dobili nove izkaznice samo za sodnike, ki se bodo udeležili enega od seminarjev, ki je pogoj za potrditev licence. Sezname udeležencev bomo med sezono dopolnjevali, vendar le po udeležbi na seminarjih. Udeležba za kategorijo sodnik-mladinec (pod 16 let) ni obvezna, saj ta kategorija ne more opravljati pomembnih funkcij pri organizaciji tekmovanj.  
Izobraževalni seminarji bodo:

v torek, 13. oktobra 2009 ob 18. uri, v prostorih ŠD Partizan Mengeš, 

Slovenska cesta 39 v Mengšu
v torek, 20. oktobra 2009 ob 18. uri, v Višji šoli Ptuj (nekdanja vojašnica),

predavalnica V310, Vičava 1 na Ptuju

v torek, 27. oktobra 2009 ob 18. uri, v OŠ Jožeta Krajca, 

Partizanska c. 33 na Rakeku

Prijave za posamezne seminarje niso potrebne, potrebno pa bo vplačilo sodniške članarine na seminarju . (20 € mednarodni sodnik; 15 € republiški sodnik; 10 € sodnik). Iz klubov pričakujemo le informacijo, da sporočijo v pisarno NTZS ali predsedniku odbora na e-naslov: matija.krnc@dnevnik.si, katerega seminarja se bodo udeležili in v kakšnem številu zaradi priprave gradiv. 

Izpite za kategorijo republiški sodnik bo komisija pripravila po vsakem od razpisanih seminarjev, če bo dovolj kandidatov (vsaj trije), ki se morajo predhodno pisno prijaviti (po e-pošti) Odboru združenja sodnikov. 

Seminarje in izpite za kategoriji sodnik in sodnik mladinec bo Odbor združenja, tako kot doslej, izvajal po klubih na osnovi njihovih pisnih zahtev in dogovorov.

